Public procurement notice: Modification Of A Contract/Concession During Its Term
Published: 2020-04-21
Buyer: Nemzeti Közszolgálati Egyetem
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45214000: Construction work for education buildings

Technical requirements: Az eljárás tárgya a műemléki védelem alatt álló Ludovika Szárnyépület átépítése, melynek célja, hogy az Egyetem számára szükséges további oktatási, továbbképzési és egyéb, a hallgatók számára szükséges funkciók kiszolgálásra kerüljenek. Az épület funkciója oktatási létesítmény marad. Az átalakítás szerkezetépítéssel nem jár, cél a válaszfalak helyén tartása, csak minimális területeken bontása, ill. új építése. Cél a burkolatok, nyílászárók megőrzése, a lehető legkevesebb átalakítással az új igényeknek megfelelő épület létrehozása. Az épület négy szintes. Az alagsorban szinte az összes jelenlegi funkció lényegében változatlanul marad. A jelenlegi tornaterem és a konditerem helyén többfunkciós tornatermek kerülnek kialakításra, vívási lehetőséggel, előterekkel, kiszolgáló öltöző területtel, vizesblokkal, szertárakkal. Itt találhatók a közmű fogadó helyiségek. Az épület fűtési rendszere változik, gáz fűtés helyett távhő ellátása lesz (fűtés gázellátás megszűnik), így ezen a szinten egy hőközpont kerül kialakításra felszálló vezetékekkel, felhasználva a padlástéri meglévő fűtési osztókat. Az alagsorban kerülnek továbbá elhelyezésre az üzemeltetési és személyzeti helyiségek a meglévőek teljes felhasználásával. Új funkciók: nyelvi termek 3 db és 1 db számítógépes terem, a könyvtár felújításra kerül, valamint a korábbi diákklub helyén közösségi tér lesz kialakítva az eredeti színpad helyreállításával. Ezen a szinten találhatóak még a szerver helyiségek, szintekre traktusonként felszálló aknákkal. Pincefalakat utólagos vízszigeteléssel és WTA vakolattal kell ellátni. A földszinti területen, jellemzően az eredeti funkció marad. Itt a nagy tornaterem légtere, az étterem a kapcsolódó konyhával, az új büfé annak kiszolgáló helyiségeivel. Étterem területén új légtechnikai rendszer készül. A könyvtár felső szintje is felújításra kerül A tantermek helyén iroda területek készülnek, 4 ügyfélszolgálati irodával. A vívószakosztály irodai elhelyezése is ezen a szinten történik. Az első emelet az oktatási épület irodaterülete. Itt kerülnek kialakításra a tervezési program szerint az egyetemi és tanszéki vezetők, oktatók munkahelyei, felső, és középvezető, valamint munkatársi irodákkal. Az irodablokkokat tárgyalók, teakonyhák és vizesblokkok szolgálják ki. A második emelet az oktatás szintje. Az oktatás kiscsoportos, tantermes. 20, 30, 40, 50 fős szemináriumi termek kerültek elhelyezésre. Egyes, a terven megjelölt tantermek, ideiglenesen irodaként fognak funkcionálni. A megnövekedett létszám miatt növelni kell a vizesblokkok számát, így azok átépítésre kerülnek. Az alagsor kivételével minden szinten készül mozgássérült WC is. A tetőtérben jelenleg helyiségként csak kazánhelyiség van. Mivel a gázkazánok megszűnnek a távfűtés okán, a helyiségbe a hűtést szolgáló gépészeti berendezések költöznek. A kazánok elbontásával elbontásra kerülnek a szerelt kazánkémények és frisslevegő bevezető szerelt csövek. A belső térben elhelyezett hűtőgépek nagymennyiségű frisslevegő ellátást igényelnek, így ebből a célból, a tetőtérből kirekesztve kisméretű gépészeti „udvarok” létesülnek, melyek a tető síkjával azonos síkban lamella sorral fedettek. A gépészeti udvarok a hőszigetelésről és az esővíz elvezetését ki kell alakítani. Hűtés teljes kiépítése csak az első emeleti irodaterekben, valamint a szerver helyiségekben készül, VRV rendszerű, ajtók feletti beltéri egységekkel a többi területen csak opcionálisan készül a kiépítés. A tetőtér egyéb területe üresen marad, a tetőtérben elhelyezendő szellőző gépek köré gépház nem épül. A tető ácsszerkezete, fedése, bádogozása állagmegóvási céllal a szükséges helyeken felújításra kerül. Feladat továbbá a létesítmény üzemeltetésére és fenntartására vonatkozó oktatás. A referencia-követelményben szereplő paraméterek jelen eljárás tárgya szerinti mennyisége:
A Munkák Megváltoztatása körében nettó 162 385 007  Ft értékben elmaradó munkanemek, munkatételek, és egyúttal helyettük nettó 168 579 850  Ft értékben más munkanemek, munkatételek kerültek meghatározásra. Ennek megfelelően jelen Szerződésmódosításban meghatározott Munkák Megváltoztatására tekintettel a Szerződés 11.1.1. pontjában meghatározott Vállalkozási Díj nettó 3 393 268 831 Ft-ról nettó 6 194 843  Ft összeggel nettó 3 399 463 679  Ft-ra módosul.
Szerződésmódosítást megelőzően a Megrendelő a Szerződés 11.1.8 pontja alapján opciós tételeket rendelt meg a Vállalkozótól nettó 97 555 783  Ft összegben. Megrendelő további opciós munkát nem rendel meg.
A Kivitelezői Szerződés 11.1.11 pontjában meghatározott tartalékkeret mértékét, illetve annak opciós és nem opciós feladatokra igénybe vehető részeinek mértékét a Vállalkozási Díj összegszerűségének jelen Szerződésmódosításban meghatározott Munkák Megváltoztatására tekintettel történő megnövekedése okán nem módosítják, nem növelik meg.
A Vállalkozási Díj összegének módosulására tekintettel Felek megállapodnak, hogy a Kivitelezői Szerződés 1/E. számú Mellékletét képező Árazott Költségvetés helyébe a jelen Szerződés-módosítás 2. számú Mellékleteként csatolt Módosított 1/E. számú Melléklet: Árazott Költségvetés lép.
A Kivitelezői Szerződés 11.1.11 pontjában rögzített a nem opciós feladatokra igénybe vehető tartalékkeretből, annak terhére nettó 164 587 943  Ft összeg felhasználásra kerül a műszakilag és technológiailag indokolt folyosói burkolatbontásra. A fentiekre tekintettel a Kivitelezői Szerződés 11.1.11 pontjában meghatározott tartalékkeret mértéke a nem opciós feladatok tekintetében nettó 5 075 499  Ft-ra csökkent.
A Kivitelezői Szerződés 10.2 pontjában meghatározott Teljesítési Biztosíték összegét a Vállalkozó a Szerződésmódosítás aláírását követő 8 (nyolc) naptári napon belül a jelen Szerződésmódosításban meghatározott tartalékkeret nélküli nettó Vállalkozási Díj 5 %-ának (öt százalékának) megfelelő értékre köteles növelni.
1) Alagsori szigetelési munkálatok teljes körű befejezése: Építési Terület átadás-átvételétől számított 90. naptári nap
2) Távhő fogadó helység teljes készültsége, munkaterület biztosítása a Főtáv részére: Építési Terület átadás-átvételétől számított 150. naptári nap
3) Végleges áram rendelkezésre állásának biztosításához szükséges fogadó helyiség építészeti és főelosztó szerkény elektromos kialakítása: Építési Terület átadás-átvételétől számított 230. naptári nap
5) Műszaki átadás átvétel lezárása, az Örökségvédelmi Hatóság számára történő bejelentés megtörténtének igazolása, valamint az épület használhatóságához szükséges engedélyek teljes körű megszerzése: Műszaki átadás-átvétel megkezdését követően 30 naptári napon belül.
A folyosói burkolati repedések próbafeltárása során olyan tervtől eltérő, korábbiakban alkalmazott műszaki megoldást talált, amely nem teszi lehetővé a burkolat terv szerinti javításának szakszerű elkészítését, annak rendeltetésszerű és biztonságos használata ily módon nem biztosított. Az aljzat bontás megkezdését követően a próbafeltárástól eltérően nem csak az aljzatban, de az az alatti salak rétegben is olyan gépészeti vezetékek kerültek feltárásra, melyek elbontása és cseréje műszakilag és szakmailag indokolt az új rétegrend szakszerű kialakítását megelőzően. A módosítást a Kbt. 141. § (2)-(3) bekezdései és a 141. § (4) bek. c) pontja alapozza meg.


Winner: ZÁÉV Építőipari Zártkörűen Működő Részvénytársaság